**Թոմաս Միլիան** (անգլ.՝ Tomas Milian, իրական անունը **Թոմաս Կինտին Ռոդրիգես** անգլ.՝ Tomás Quintín Rodriguez, մարտի 3, 1933(1933-03-03), Հավանա, Կուբա - մարտի 22, 2017(2017-03-22), Մայամի, Ֆլորիդա, ԱՄՆ), կուբա-ամերիկացի դերասան, ով մեկ քառորդ դար աշխատել է Իտալիայում։ Իտալական Ռոդոլֆ Վալենտինոյի անվան կինոմրցանակի և իտալական կինոյում ունեցած մեծ ավանդի համար մրցանակների դափնեկիր։

Կենսագրություն
--------------

Թոմաս Միլիանը ծնվել է 1932 թվականի մարտի 3-ին, Կուբայի Հավանա քաղաքում։ Կուբացի գեներալ, բնիկ հավանացու որդի է։ Նրա հորը ձերբակալում և բանտարկում են, որի արդյունքում Նոր տարվա գիշերն ինքնասպանություն է գործում։ 1956 թվականին գաղթել է Ամերիկայի Միացյալ Նահանգներ։ Հետագայում սովորել է Մայամիի համալսարանում, որտեղ, անգլերեն սովորելու ժամանակ, հաջողությամբ անցնում է ուսանողական բեմադրության մասնակցության փորձերը։ Դրա շնորհիվ, ինչպես նաև դրամատիկական բաժնի դեկանի խորհրդով, Միլիանը որոշում է դառնալ դերասան. 

|  |  |  |
| --- | --- | --- |
|  | Երբ ես տեսա իմ անունով հայտարարությունը, ասացի. գրողը տանի, ես ի՞նչ գործ ունեմ այստեղ։ Ես ժամանակ եմ կորցնում։- հիշում է Միլիանը |  |

Դրանից հետո նա լքում է Կուբան և շարունակում հետևել իր՝ դերասան դառնալու նպատակին։ Այդ իսկ պատճառով բնակություն է հաստատում ԱՄՆ-ում, որտեղ ցանկանում էր սովորել Նյու Յորքի դերասանական ստուդիայում, միայն թե փորձի պակասից դա իրեն չի հաջողվում։ Այդ ժամանակ Միլիանը գտնում է վերելակավարի աշխատանք պրեսբիտերական հիվանդանոցում, որտեղ նույնպես երկար չի մնում։ Ընդունվում է ռազմածովային ծառայության, բայց երիկամների լուրջ հիվանդության պատճառով ծառայում է ուսուցողական ճամբարում միայն վեց ամիս։ Չկորցնելով դերասան դառնալու հույսը և գնելով Ստանիսլավսկու ընդունելության քննության գիրքը, Միլիանը, այնուամենայնիվ, դիմում է Նյու Յորքի դերասանական ստուդիա։

Կարիերա
-------

Ամերիկայի Միացյալ Նահանգներում իր դերասանական կարիերան սկսելուց հետո, նա 1958 թվականին մեկնում է Իտալիա, որպեսզի մասնակցի Սպոլետո քաղաքում կայացող կինոփառատոնին։

### Թատրոն, առաջին ֆիլմեր

Ստուդիայում ստանալով անհրաժեշտ դերասանական փորձը, Միլիանը սկզբում հայտնվեց մի քանի շոուներում, ապա ստացավ իր առաջին դերը թատրոնում։ Դերասանի խաղը դուր եկավ Ժան Կոկոտոյին և կոմպոզիտոր Ժան Կարլ Մենոթիին։ Մենոթիին հատուկ Թոմաս Միլիանի համար գրում է «Բանաստեղծը և մուսա»-ն մնջախաղը, որը ներկայացվել էր Իտալիայի հանրության առաջ Սպոլետո քաղաքում կայացող կինոփառատոնի ժամանակ։ Մնջախաղի բեմադրիչը իտալացի դերասան, ռեժիսոր, պրոդյուսեր, սցենարիստ, օպերաների բեմադրիչ Ֆրանկո Ձեֆֆիրելլին էր։

Նրա տաղանդը նկատում է նաև ռեժիսոր Մաուրո Բոլոնինին, ով առաջարկում է Թոմասին խաղալ «Փոտորկոտ գիշեր» ֆիլմում որպես երկրորդական դեր։ Ավելի ուշ նա խաղում է նաև «Գեղասքանչ Անտոնիո» դրամայում։

|  |  |  |
| --- | --- | --- |
|  | Իտալիայում իմ անցկացրած առաջին տարիներին ես խաղում էի բացառապես ինտելեկտուալ ֆիլմում, որն իրականում ինձ ձանձրացնում էր։- Հիշում է Թոմաս Միլիանը |  |

Ծանոթագրություններ
------------------

1. 1 2 3 4 5 6 7 8
2. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2 3  Биографическая статья под авторством Avie Hern (переводная версия)
4. ↑  Tomas Milian biography at Virgilio.it Արխիվացված 2009-08-10 Wayback Machine (իտալերեն)
5. ↑  Tomas Milian ancora sbirro. Per fiction, *Corriere della sera*, December 29, 2009 (իտալերեն)
6. ↑  Tomas Milian biography (իտալերեն)

Արտաքին հղումներ
----------------

* Tomás Milián Internet Movie Database կայքում
* Tomás Milián interview Արխիվացված 2009-10-07 Wayback Machine (իտալերեն)
* Tomás Milián fan site (իտալերեն)
* Tomas Milian in The Designated Victim – TCM's Movie Morlocks Արխիվացված 2017-03-24 Wayback Machine

Մատենագրություն
---------------

* Giorgio Navarro, *Er Cubbano de Roma*, Edizioni IME, Firenze, 1999, ISBN 88-900359-2-7
* Gordiano Lupi, *Il trucido e lo sbirro*, Edizioni Profondo Rosso, Roma, 2001, ISBN 88-89084-50-2
* Daniele Magni e Silvio Giobbio, *Ancora più... Cinici infami e violenti - Dizionario dei film polizieschi italiani anni '70*, Bloodbuster Edizioni, 2010, ISBN 978-88-902087-4-4